REGOLAMENT TAL-KUMMISSJONI (KE) Nru 269/2007
ta’ l-14 ta’ Marzu 2007
dwar il-ħruġ tal-liċenzji għall-importazzjoni ta' ċertu frott taċ-ċitru preparat jew priservat (jiġifieri mandolin, eċċ.) fil-perjodu mill-11 ta' April 2007 sat-8 ta' Novembru 2007
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3285/94 tat-22 ta' Diċembru 1994 dwar ir-regoli komuni għall-importazzjonijiet u li jħassar ir-Regolament (KE) Nru 518/94 (1),
Wara li kkunsidrat ir-Regolament tal-Kunsill (KE) Nru 519/94 tas-7 ta' Marzu 1994 dwar regoli komuni għal importazzjonijiet minn ċerti pajjiżi terzi u li jirrevoka r-Regolamenti (KEE) Nru 1765/82, (KEE) Nru 1766/82 u (KEE) Nru 3420/83 (2),
Wara li kkunsidrat ir-Regolament tal-Kummissjoni (KE) Nru 658/2004 tas-7 ta' April 2004 li jimponi miżuri ta' salvagwardja definittivi kontra l-importazzjoni ta' ċertu frott taċ-ċitru preparat jew priservat (jiġifieri mandolin, eċċ.) (3) u b'mod partikolari l-Artikolu 8(1) tiegħu,
Billi:
(1)
Il-kwantitajiet li tressqu applikazzjonijiet tal-liċenzja għalihom minn importaturi tradizzjonali u minn importaturi ġodda skond l-Artikolu 5 tar-Regolament (KE) Nru 658/2004 jaqbżu l-kwantitajiet disponibbli għal prodotti li joriġinaw fir-Repubblika Popolari taċ-Ċina (PRC);
(2)
Issa jinħtieġ li għal kull kategorija ta' importatur, tiġi stipulata l-proporzjon tal-kwantità li qiegħda tintalab li tista' tiġi importata taħt il-liċenzja,
ADOTTAT DAN IR-REGOLAMENT:
Artikolu 1
Liċenzji ta' importazzjonijiet li ntalbu taħt l-Artikolu 5(1) tar-Regolament (KE) Nru 658/2004, għandhom jinħarġu b'rati ta' persentaġġ tal-kwantitajiet applikati kif stipulati fl-Anness ta' hawnhekk.
Artikolu 2
Dan ir-Regolament għandu jidħol fis-seħħ fil-11 ta' April 2007 u għandu japplika sat-8 ta' Novembru 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 14 ta’ Marzu 2007.